AlexejDobrolubov/national_council_slovak_2010 huggingface dataset:
40. schôdza NR SR - 4.deň - A. dopoludnia
Dátum: 2021-09-22
Poslanec: Mazurek, Milan (-)
Druh vystúpenia: Vystúpenie s faktickou poznámkou

12. Ďakujem za slovo. Už celý rok sme intenzívne klamaní zo strany médií tohto štátu a predstaviteľov tejto vlády, že nič také ako povinné očkovanie alebo nátlak na povinné očkovanie hroziť nebude. Ľudia, ktorí to predtým vraveli, medzi ktorými som bol aj ja, sme boli označovaní za nejakých dezinformátorov a konšpirátorov, ľudí, ktorí chcú len vystrašiť spoločnosť a úplne bezdôvodne, a dnes sa o tom hovorí čoraz jasnejšie a hlavne čoraz častejšie z pozícií najvyšších vládnych predstaviteľov. A práve z toho dôvodu je určite potrebné zaviesť do zákona takýto trestný čin, aby diskriminácia ľudí len preto, že si odmietnu do seba nechať pichnúť tieto súčasné neotestované vakcíny, bola trestným činom. To je úplne jednoznačná skutočnosť, ktorá musí byť v slovenskej legislatíve zakotvená. Veď si zhrňme základné fakty. Tie vakcíny vyrábajú extrémne skorumpované firmy, ktoré dostali za svoju históriu miliardové pokuty, lebo na trh uvádzali neúčinné a nebezpečné liečivá aj napriek vedomosti o ich nebezpečných účinkoch. A bolo im jedno, či ľudí zabijú, či ľudí poškodia, hlavne aby vykryli náklad na vývoj týchto liekov. Vieme o tom, že keď začala propagácia týchto vakcín, hovorili nám o 95-percentnej účinnosti. Dnes je to 70 %. Podľa niektorých izraelských článkov už dokonca len 30 %, lebo vraj nové varianty. Kde je zodpovednosť za túto propagandu? Ľudia, keď išli do týchto radov a tvrdilo sa im, že 95 % má účinnosť tá vakcína, kde je dnes zodpovednosť ľudí, ktorí dnes hovoria, že už je to len 30 %? Ako je možné, že takáto propaganda fungovala? Čo negatívne účinky? A tie neustále klamstvá, že vakcína je sloboda. Pozrite si video šéfa WHO, toho afrického komunistu: Nikdy sa nevrátime k normálnemu životu. Vakcína nie je cesta k normálnemu životu a opatrenia tu budú navždy. Tak o čo tu potom ide?
40. schôdza NR SR - 3.deň - B. popoludní
Dátum: 2021-09-21
Poslanec: Mazurek, Milan (-)
Druh vystúpenia: Vystúpenie s faktickou poznámkou

48. Pani poslankyňa, ja teda skúsim polemizovať s tým, o čom ste tvrdili, že v podstate sa o tom polemizovať nedá, pretože je to úplne nespochybniteľné, a to je to, že ste naviazali teda ich výkon na ten príjem, ktorý do toho Inštitútu pre hodnotu a technológie v zdravotníctve vlastne dostanú. Zoberme si takú hypotetickú situáciu, že teraz teoreticky by im to nevychádzalo z nejakého dôvodu, že skrátka nenašli nič také, kde by sa dalo ušetriť, ale zároveň je nejaké, nejaký, nejaká snaha seba zachovať, tú inštitúciu, to znamená fungovať, udržať si tie svoje pracovné miesta a tým pádom, keď už sa bude blížiť ten termín, aby za ten rok v podstate ušetrili nejaké tie peniaze a splnili tú kvótu, tak oni budú doslova nútení niečo škrtať aj napriek tomu, že to teoreticky nemusí byť nutné alebo to nemusí byť z odborného hľadiska vyhodnotené ako niečo, čo by nebolo v podstate účelné a nemalo by to byť v podstate za takúto cenu kúpené, ale oni to budú musieť škrtať, lebo sa budú predsa chcieť zachovať. To znamená, oni vždy urobia ten výkon podľa tohto a teraz je otázne, či ten výkon vždy pôjde na úkor tej odbornosti, alebo ten výkon bude skutočný, to znamená, že naozaj ušetria tieto peniaze, lebo to je tiež jedna z tých vecí, ktorá sa môže udiať, a taktiež stále ostávajú tie podozrenia, aj o ktorých hovoril teraz kolega Miro Sujo, Miro Suja, že tieto farmafirmy budú extrémnym spôsobom motivované tento - v úvodzovkách - nezávislý inštitút skorumpovať, ako to len pôjde, aby vyhodnotili práve tú ich liečbu, ten ich prístroj, tú ich technológiu ako tú správnu, a tú konkurenčnú ako tú nesprávnu. A že sa toto deje, o tom si nerobme žiadne ilúzie.
40. schôdza NR SR - 3.deň - B. popoludní
Dátum: 2021-09-21
Poslanec: Mazurek, Milan (-)
Druh vystúpenia: Vystúpenie s faktickou poznámkou

18. Pani poslankyňa, počúval som toto vaše vystúpenie k zákone o Národnom inštitúte pre hodnotu a technológie v zdravotníctve a nemôžem sa stotožniť s vašimi názormi alebo s vaším uhlom pohľadu a taktiež nemôžem ani podporiť tento návrh zákona, pretože som presvedčený, že na realizáciu opatrení, ktoré by mali vyplývať z existencie takéhoto inštitútu, musia z princípu veci stačiť kapacity ministerstva zdravotníctva. Tie kapacity, ktoré sú tam v súčasnom stave, pretože bujnieť neustále štátnu správu, to znamená, vytvárať nové a nové inštitúcie, vytvárať nové a nové veľmi dobre platené pracovné miesta, aby sa vytvárali rôzne analýzy, správy a posudzovali sa obstarávania v rámci štátnej správy, je z môjho pohľadu cesta niekam do pekla, pretože už ste tu vytvorili nové ministerstvo, vytvorili ste nové úrady, nové komisie, a teraz vytvárate ďalší inštitút a Slovenská republika s tým obrovským deficitom, ktorý každý rok musíme sledovať ako opoziční poslanci, a, bohužiaľ, v tejto chvíli s tým nevieme veľmi veľa urobiť, keď si tu kľudne pozmeňujúcim návrhom prihodíte 800 mil. len tak dlh, lebo sa to proste takto Igorovi Matovičovi prisnilo, to skrátka nie je správna cesta. A taktiež sa nemôžem stotožniť ani s tým vaším pohľadom, že je tu určitý balík peňazí a táto inštitúcia bude posudzovať, samozrejme, tie jej stanoviská nebudú záväzného charakteru, či je lepšie povedzme dať 2 mil. na liečbu jedného človeka, alebo tie 2 mil. rozdeliť na liečbu tisíc ľudí. A ja skrátka nemôžem zastať pri takomto názore a prejsť ho mlčaním, pretože podľa mňa by ten balík nemal byť obmedzený, a pomôcť by sa malo jednému aj druhému, a keď ma chcete napadnúť s tým, že tých peňazí nie je nekonečno, tak ja pri tejto vláde práve mám pocit, že ich je nekonečno - lotéria, testy od rána do večera, zábavky, luxusné príjmy Matovičových kamarátov z trnavskej... firmičiek, veď my máme nekonečné zdroje v tomto štáte.
40. schôdza NR SR - 2.deň - A. dopoludnia
Dátum: 2021-09-17
Poslanec: Mazurek, Milan (-)
Druh vystúpenia: Vystúpenie s faktickou poznámkou

60. Pani poslankyňa, ja sa musím jednoznačne zastať môjho kolegu Mira Suju, pretože on správne poukázal na tú dvojtvárnosť SaS, pretože na jednej strane tu hovoríte o tom, a to ostáva čisto v deklaratívnej forme, ako chcete sanovať vidiek, lesníctvo, pomôcť produkcii domácich poľnohospodárskych produktov, aby sme nevyvážali naše produkty do zahraničia a dávali prácu cudzincom, ale na druhej strane sami sme videli, ako napríklad pán poslanec Kazda argumentoval, že vlastne ten úbytok oviec, úbytok dobytka nie je nič strašné, lebo veď on ubýva aj niekde inde, čiže ako keby zľahčoval ten problém. Vidíme, že pani vaša predsedníčka poslaneckého klubu tu behá s tými ekoteroristickými nálepkami, že osloboďme národné parky, a ja sa pýtam, či vy reálne počúvate tých ľudí, ktorí sú na vidieku, tých starostov, ktorých sa tieto zmeny dotýkajú, tých občanov, ktorí tam masovo chodia a vyháňajú tých Budajových fanatikov z týchto obcí, či počúvate, čo im reálne hrozí tým, že územia, ktoré oni obhospodarujú už po celé generácie, náhle nejaký klaun z ministerstva životného prostredia na základe svojich ideologických presvedčení kvôli nejakému vtáčikovi alebo nejakému chrobáčikovi označí za územia európskeho významu a povie, máte tam zákaz ťažkých mechanizmov a teraz koste hektáre ručne. Starajte sa o svoj dobytok. Tí ľudia tam chovajú zvieratá, tí ľudia tam pracujú, pestujú, proste obhospodarujú tieto územia a zrazu chce prísť niekto, kto povie, no nebudete to robiť. A povie im, žite z turizmu. A tu z Bratislavy z Národnej rady sa ľahko argumentuje tým, že žite z turizmu, vyberajte vstupné do lesov a podobne, ale tí ľudia na tom vidieku majú úplne iný názor a mňa desí, že vaša kolegyňa tu proste ide ako píla v rozpore so záujmami tisícov, doslova státisícov ľudí na vidieku a vy nemáte problém povedať, že vám vlastne ide o dobrú vec.
40. schôdza NR SR - 2.deň - A. dopoludnia
Dátum: 2021-09-17
Poslanec: Mazurek, Milan (-)
Druh vystúpenia: Vystúpenie s faktickou poznámkou

52. Pán poslanec Karahuta, ja musím skutočne uznať to, čo povedal aj môj kolega Miro Suja, že vy ste takou tou pozitívnou anomáliou medzi poslancami vládnej koalície, že aj sa vás dá počúvať, aj to, čo hovoríte, má hlavu a pätu a podporujete to dôležitými argumentami a štatistikami, ktoré len málokto dokáže racionálne spochybniť. Hovorili ste o tej snahe alebo o tej kritike, že hovädzí dobytok produkuje nejaký metán a to vyťažuje atmosféru a spôsobuje globálne otepľovanie a koniec sveta a ďalšie veci, ale sú tu názory vedcov, ktorí hovoria napríklad to, že zle udržiavaný plynovod cez ukrajinské územie produkuje niekoľkonásobne väčšie množstvá týchto škodlivých plynov a jediné, čo by bolo potrebné, je investovať nejaké prostriedky do jeho opravy a získali by sme tým ďaleko viac šetrnejší prístup k životnému prostrediu, ako tieto nezmyselné návrhy Európskej komisie a Európskeho parlamentu, že budú nejakými špeciálnymi prímesami do potravy obmedzovať produkciu metánu hovädzieho dobytka. No absolútne mi to pripomína minulé časy, ktoré, o ktorých som len čítal, že súdruhovia chceli rozkázať dažďu a chceli rozkázať vetru a dnes oni budú rozkazovať tráviacemu systému hovädzieho dobytka, lebo vraj spôsobuje globálne otepľovanie. A presne je ten ďalší fakt, na ktorý ste poukázali, je potrebné zdôrazňovať vždy pri debatách s týmito ekoteroristami, akú má logiku kričať na Slovákov, kúpte si elektromobil, nejazdite dieselovým autom, a za ten istý čas sa pozerať na to, ako tu lode z Argentíny, z Brazílie a kamióny zo Španielska a podobne dovážajú z nekonečných diaľav potraviny, ktoré si tu vieme sami vypestovať. Presne ste to zdôvodnili a presne ste to povedali. To znamená, lokálna produkcia potravín je ten najlepší prístup k ochrane životného prostredia a toto by mali tí ekoteroristi presadzovať, nie tie nezmysly, za ktoré tu bojujú a protestujú pred Národnou radou.
35. schôdza NR SR - 2.deň - C. noc
Dátum: 2021-07-24
Poslanec: Mazurek, Milan (-)
Druh vystúpenia: Vystúpenie s faktickou poznámkou

40. (Reakcie z pléna.) Pán poslanec Kazda, máte 60 kíl aj s topánkami a poviete mne, že ja som malý zbabelý chlapec? To je naozaj veľmi príjemné prirovnanie, ale nie je to úplne tak, ako si myslíte. Ja nie som ten, ktorý sa musí chodiť skrývať do tunelu, lebo vie, že ľudia na Slovensku ho nenávidia za to, že tu vedie svoje fantazmagórie o tom, že by si mali platiť za svoje liečby v prípade, že sú neočkovaní. Ale to, že ste tu majstrovali s nejakou matematikou a nič konkrétne ste nepovedali, to už je taký zvyk, hej? Vy iného označíte za nevedomého, ale pritom vaša nevedomosť tu bola dokázaná už niekoľkokrát. Pani poslankyňa Cigániková, tiež niekedy strieľate čísla len tak odboku. Kde ste prišli na to, že v prípade zaočkovaného je možno len desaťpercentná šanca, že nakazí iných? Keby to tak bolo, tak predsa by sa v Británii nešíril ten vírus rekordným tempom, keď vieme, že drvivá väčšina ľudí tam je zaočkovaných. Tak asi to nie je 10 %, no. Povedzme si to na rovinu, hej? Môže to byť niekoľkonásobne viac, môže to byť dokonca aj viac, ako v prípade neočkovaného, lebo tie výskumy potrebujeme ešte overovať a potrebujeme čas. Vy veľmi rýchlo predbiehate realitu a častokrát vám slová predbehnú vaše myslenie, a to je problém. A to isté ste hovorili s tou matematikou, ale nepovedali ste nič konkrétne. Nejaká trojčlenka a to je všetko. Ja som čakal, že mi to vysvetlíte, lebo (reakcia z pléna), ja som tu povedal jasne, že keď je nejaká množina ľudí v nemocnici, povedzme tisíc ľudí a z toho šesťsto z nich je plne zaočkovaných a z toho tristo z nich nie je zaočkovaných, tak to korešponduje s rozložením zaočkovanosti populácie ako takej. Čo na tom nechápete? Mňa to fascinuje. Môžeme sa potom baviť o úmrtnosti, o ťažkých stavoch, o tom všetkom sa môžeme baviť, ale to, že by vakcína predchádzala tomu, že ľudia budú končiť v nemocnici hospitalizovaní, nie je pravda.
35. schôdza NR SR - 2.deň - C. noc
Dátum: 2021-07-24
Poslanec: Mazurek, Milan (-)
Druh vystúpenia: Vystúpenie s faktickou poznámkou

20. Pán poslanec, povedali ste to dobre, ale vidíte to na vlastné oči pri týchto ľuďoch. Absolútne nulová úcta k ústave. Je im úplne jedno, že ten zákon je priamo v rozpore s Ústavou Slovenskej republiky. Absolútne nulová úcta k právu a rešpekt k zákonom Slovenskej republiky. Oni sa ani neštítia toho premýšľať nad tým, že my ako slobodní občania predsa nesmieme mať nejakú povinnosť preukazovať sa informáciami o našom zdravotnom stave SBS-károm v obchodoch, predavačkám, ľuďom, ktorí pracujú niekde vo wellnessoch, a to nie preto, že by sme dehonestovali tých ľudí, ktorí tam pracujú, ale predsa je jasne definované zákonom, kto môže človeku siahať a získavať informácie o jeho zdravotnom stave, kde nepochybne patria aj informácie o tomto testovaní. Keď sme argumentovali touto skutočnosťou, ktorou argumentoval aj Úrad pre ochranu osobných údajov, oni to dobre vedeli, veď úrad dal jasné vyhlásenie, že sa to nemôže žiadať, keď tu nacvičovali to povinné testovanie, tak ich argumenty boli, že v núdzovom stave, bohužiaľ, treba pracovať. Ale teraz nie je núdzový stav. Im to je jedno, aj tak to dajú, aj tak to dajú. A vedia to, že je to v rozpore so zákonom, ale mlčia, lebo im to je jedno. Pán poslanec, toto je absolútna demontáž právneho štátu. Ich vôbec netrápi, že tu sa úplne rozkladajú základné atribúty právneho štátu. Čo nám prikážu o chvíľku? Rozumiete? Dobre ste im to povedali. Dobre ste to definovali. Jasne ste im to vymedzili, aj tak si pôjdu svoju pesničku. Veď keď niektorí z nich chcú dobrovoľne tieto svoje údaje poskytovať kľudne aj celému svetu, nech ich poskytujú. Len problém spočíva v tom, že nás nútia ich poskytovať, keď ich poskytovať nechceme a tí ľudia nemajú oprávnenie ich od nás žiadať. To je logika. Ale im to je jedno.
35. schôdza NR SR - 2.deň - A. dopoludnia
Dátum: 2021-07-24
Poslanec: Mazurek, Milan (-)
Druh vystúpenia: Vystúpenie s faktickou poznámkou

118. Ja musím doplniť ešte, presne aj zopakovať to, čo povedal teraz kolega Miro Suja, lebo to vyvracia úplne všetko, čo tu doteraz bolo. Izrael má plnú zaočkovanosť, to znamená dvoma dávkami vakcíny, medzi 60 až 70 %, tam niekde to je. 58 percent hospitalizovaných pacientov podľa včerajšej správy ministerstva zdravotníctva Izraela je plne zaočkovaných, 3 % má len jednu vakcínu a 39 % je nezaočkovaných. To v preklade znamená, že rozloženie vakcinácie spoločnosti prakticky korešponduje s tým, čo sa deje v nemocniciach. Inak sa to vysvetliť nedá. Podľa vašej logiky, podľa tých bludov, ktoré tu rozprávajú a som rád, že ste sa na to takto vedecky a úplne racionálne pozreli, pán Svrček, by predsa znamenalo, že keď majú medzi 60 – 70 %, tak majú kolektívnu imunitu, to je prvý fakt, ktorý je už dávno vyvrátený, a už sa ten vírus nešíri, a druhá záležitosť, že by predsa nemocnica bola plná iba tých nezaočkovaných. Ale tí tvoria 38 %, čo prakticky korešponduje, percento hore-dole, prakticky to koreluje s tým, aká je úroveň nezaočkovanosti v populácii. Rozumiete?! Čiže, tak ako ste povedali, tu sa tlačí ľudí do experimentu, ktorý už dnes nefunguje v mnohých štátoch a Izrael oficiálne vyjadril, že vakcína nie je to konečné riešenie, ktoré môže pomôcť tomuto vírusu, a že treba pozerať aj na iné veci a zaviedol opatrenia v interiéroch. Skrátka ten štát, ktorý išiel príkladom celému svetu podľa vašich názorov, zavádza opatrenia, lebo to vakcíny nezastavili. A potom je otázka na to, dokedy sa ideme takto hrať? Pán Svrček, dokedy to budeme takto rešpektovať? Dokedy budeme nosiť rúška? Dokedy sa budeme obmedzovať? Dokedy budeme obmedzovať ekonomiku? Čo chceme robiť, keď vieme, že tá vakcína to proste nezastaví? Jediné riešenie je investovať do zdravotníctva a naučiť sa s tým konečne žiť.
35. schôdza NR SR - 2.deň - A. dopoludnia
Dátum: 2021-07-24
Poslanec: Mazurek, Milan (-)
Druh vystúpenia: Vystúpenie s faktickou poznámkou

64. Miro, fantasticky si vytkol týmto vládnym poslancom niečo, čo nechcú pochopiť. Okrem toho, že výrobcovia týchto vakcín za ich kvalitu neručia, za ich bezpečnosť taktiež nie, je potrebné zohľadniť aj ďalší faktor, o ktorom oni nechcú hovoriť a ktorý možno prispel k tomu, že ľudia sa rozhodli netestovať na sebe tieto výrobky. Ja poviem príklad. Spoločnosť Johnson & Johnson v roku 2013 dostala 2,2 miliardy dolárov pokutu od Spojených štátov amerických a viete za čo? Za podplácanie lekárov s cieľom falšovať výsledky klinickej štúdie. Spoločnosť Pfizer je na tom ešte lepšie, lebo v roku 2009 dostala 2,3-miliardovú pokutu, viete za čo? Za podplácanie lekárov a falšovanie klinickej štúdie. Spoločnosť AstraZeneca za nimi zaostáva, lebo tá v roku 2010 dostala len 520-miliónovú pokutu. A za čo? No, za podplácanie lekárov s cieľom falšovať výsledky klinickej štúdie. To si môžete dohľadať kdekoľvek. Keď tieto spoločnosti potom vyrobia v skrátenom období nejakú vakcínu, za ktorú už dopredu ľuďom povedia, my za ňu neručíme, nebudeme za ňu brať zodpovednosť, je presne to, ako si povedal, úplne normálne, legitímne, že takáto vakcinácia musí byť striktne dobrovoľná a že je na každom jednom z ľudí na Slovensku, či si to do seba chcú, alebo nechcú nechať pichnúť. A tí, ktorí to odmietnu, predsa nesmú byť za svoje rozhodnutie diskriminovaní akýmkoľvek spôsobom a nieto ešte týmto apartheidovým zákonom, ktorý tu priamo do pléna Národnej rady navrhli. Rozumiete? Tie spoločnosti sú extrémne nedôveryhodné. Tie spoločnosti klamali, podvádzali, uplácali a falšovali výsledky klinických štúdií. Ja im neverím ani slovo. A o to, že im neverím, to povzbudzuje ešte aj tú skutočnosť, že za to odmietli ručiť. Rozumiete? Keď výrobca nebude ručiť za brzdy na aute, ktoré mi predáva, ja si ho nekúpim.
35. schôdza NR SR - 2.deň - A. dopoludnia
Dátum: 2021-07-24
Poslanec: Mazurek, Milan (-)
Druh vystúpenia: Vystúpenie s faktickou poznámkou

22. Pán poslanec Dostál, vy si z tej argumentácie vždy vyberiete len zopár hrozienok. Môžme tu hovoriť potom o úplne opačných príkladoch, ako sú Seychely s 85-percentnou zaočkovanosťou, ktoré zaviedli lockdown, lebo sa plnia nemocnice. Izrael, ktorý zaviedol povinné rúška v interiéroch a obmedzenia pri rôznych podujatiach, lebo majú problém a sami do sveta vyhlásili, že vakcína nie je riešením tejto situácie. Môžme sa o tom baviť v takejto rovine, pretože vy sa tu vyjadrujete, ako keby vakcína zastavila ten vírus. To nie je pravda, to už je vyvrátený mýtus. A potom, keď chcete prejsť k inej argumentácii, to znamená to, čo vy tvrdíte, že napríklad pomáha k tomu, aby ľudia mali menší, ľahší priebeh a lepšie to proste zvládali a tak ďalej, tak sa bavte v tejto rovine a potom môžme hovoriť o nejakých číslach a čakať na dlhotrvajúcejšie výsledky, na základe ktorých to budeme môcť vyhodnotiť a porovnať s tým, aká bola miera negatívnych dôsledkov. Lebo vy sa zase vyhýbate ďalšiemu zásadnému faktu a ten fakt je taký, že tí výrobcovia za tie vakcíny neručia. Prečo to nikto z vás nepovie verejne a prečo má výrobca problém ručiť za tú vakcínu, ak minister Mengele povedal, že je bezpečná? Ja tomu nedokážem pochopiť, lebo ja poznám osobne jedného človeka, ktorý po prvej dávke tej AstraZenecy, či čo to je, mal problémy, bolesti v ruke. Ale doktorka mu povedala, to bude dobré, daj si druhú. Teraz už dva týždne tou rukou nevie pohnúť, má ju ochrnutú, dúfa, že to prejde. A ja sa pýtam, koľko by takáto firma, keby brala následky, musela zaplatiť tomu človeku za ochrnutie jeho ruky. Koľko? Jasné, že to nechcú, pretože keď jedna vakcína stojí 15, 20 alebo koľko eur, tak takéto náklady sa pohybujú možno v desaťtisícoch. A toto je presne ten problém, preto oni nevzali následky na seba a dali ich na štát, ktorý sa ich zase zriekol v mene občanov. Preto ich nedali na svojich vedcov, na svojich majiteľov, lebo je to biznis. A vy o tomto tu nepoviete. A to sú také fakty, ktoré predsa ľuďom môžu ukázať, že to napríklad nechcú prijať, a vy im nemáte čo vstupovať do svedomia. Oni sa majú rozhodnúť sami.
35. schôdza NR SR - 1.deň - B. popoludní 2
Dátum: 2021-07-23
Poslanec: Mazurek, Milan (-)
Druh vystúpenia: Vystúpenie s faktickou poznámkou

8. Pán poslanec Sloboda, ja obdivujem tú vašu ľútosť nad športom. Veď vy devastujete šport, vy ste tí, ktorí ste zničili šport, vy ste tí, ktorí dohnali tie športové kluby na kolená. Čo to tu rozprávate o tom, že my vlastne teraz nechceme pomôcť športovým klubom len preto, že tu nechceme zaviesť očkovací apartheid? To v akých rozprávkach, v akých bájkach tu žijete, čo za táraniny to tu rozprávate, to môžu naozaj veriť takýmto bludom len malé deti. Veď vy tu chcete ľudí dostať do nekonečného očkovacieho kolotoču. Veď to povedzte na rovinu. Tá vakcína má určitú platnosť, na určité obdobie, na niekoľko mesiacov. Ten váš COVID fašistický pas má taktiež určitú konkrétnu dobu platnosti. Už aj tu pán doktor Mengele, minister zdravotníctva, to hovoril, tretia dávka, štvrtá dávka a ten človek sa bude očkovať a očkovať a očkovať a očkovať, až kým naozaj proste sa nepreočkuje na neviem čo, možno na poslanca SaS, ale to by som mu určite neprial. Čiže ja neviem, prečo to tým ľuďom nepoviete na rovinu. Vakcína a nová varianta, vakcína a nová varianta a vakcína a nová varianta, a dookola ako na tom kolotoči. A to je jediné, čo z toho vyplynie, no inak to nebude. Pán Sloboda, nebude to inak. Takisto ako to nebude inak ako s tými vašimi senilnými kolegami, čo tu sedíme hodinu a pol bez rúšok, vôbec im to nevadí, lebo neni rokovanie a začne rokovanie: Oni nemajú rúška! Pán predsedajúci, nemajú rúška! Hodinu a pol som tu sedel bez rúška vedľa Zemanovej a nevadilo jej to. Lebo sa nemala komu sťažovať. To je také pokrytectvo, to je taká úbohosť, to mi príde ako nejaká, nejaké dieťatko v materskej škôlke: Pani učiteľka, ona mi zobrala lopatku! Však čo ste nešli kričať, keď som tu hodinu a pol sedel doteraz? Nebolo rokovanie. Nie? Veď vy ste tak ú-bo-hí, že nech to celý národ vidí, celý čas tu boli všetci bez rúšok aj poslanci OĽANO, len nebolo rokovanie. Boli kamery nasmerované na jednu cestu, tak to nikomu nevadilo. Ani najväčšej pokryteckej fašistke Zemanovej.
35. schôdza NR SR - 1.deň - B. popoludní
Dátum: 2021-07-23
Poslanec: Mazurek, Milan (-)
Druh vystúpenia: Vystúpenie s faktickou poznámkou

111. Pán Kazda sa síce poskladal ako malý chlapec a utiekol zo sály, no, už je späť, tak si môže vypočuť to, čo mu chcem povedať, pretože ak vy dokážete, pán Kazda, priamo v pléne Národnej rady povedať, že pre vás je úplne výhodný a ideálny nápad, aby si nezaočkovaný platil za vyšetrenia alebo za liečbu, tak ja sa vás pýtam, či vy ste chorý alebo normálny? To je čistý nápad hodný možno nejakého nacistického lekára alebo nejakého fakt ideológa. Vy ste normálny? A čo ja teraz budem vás ako fajčiara, ktorého pravidelne vidím fajčiť proste cigarety pred kanceláriou, teraz ak budete mať nejaké zdravotné komplikácie v súvislosti s vaším zlozvykom, poviem vám: plaťte si to sám? Lebo by som bol taká istá kreatúra ako vy? Nie, ja vám to nepoviem. Keď bude mať zdravotné komplikácie pán Mikas povedzme s krvným tlakom, poviem mu: si obézny, plať si za to sám? Nie, nepoviem mu to, lebo nie som kreatúra zo SaS-ky! A vy poviete Slovákom, ktorí si nechcú nechať pichnúť vakcínu, za ktorú neručí výrobca, plať si sám vyšetrenie? To ti odkazuje strana SaS? Plať si sám liečbu? Tak potom viete čo, pán Kazda? Plaťte si sami tú lotériu vašu sprostú s očkovaním! Pán Kazda, plaťte si sami to testovanie z vašich výplat! Občania oňho nemajú záujem. Ak vy hovoríte, že my si máme platiť len za to, že sa človek nechce očkovať. Človek celý život povedzme platí zdravotné poistenie, stará sa o svoje zdravie, športuje, nefajčí, nepije, ja neodsudzujem nikoho, keď fajčí alebo pije, to je jeho problém, jeho rozhodnutie, a nedá sa zaočkovať, tak povedzme nejaký Kazda mu povie: plať si sám za seba liečbu?! Pán Kazda, to, o čom tu hovoríme, je zdravotné poistenie. Jasné, vy by ste možno chceli, aby ľudia, ktorí nezarábajú veľa, povedzme ani nedostali zdravotnú starostlivosť, lebo to je politika SaS-ky. Ale môžete sa hanbiť! Vy ste chudák a kreatúra! (Reakcia z pléna.)